CELEX: 62010TN0081
Language: el
Date: 2010-02-24 00:00:00
Title: Υπόθεση T-81/10: Προσφυγή της 24ης Φεβρουαρίου 2010 — Tempus Vade κατά ΓΕΕΑ — Palacios Serrano

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/64
            
         Προσφυγή της 24ης Φεβρουαρίου 2010 — Tempus Vade κατά ΓΕΕΑ — Palacios Serrano
   (Υπόθεση T-81/10)
   2010/C 100/95
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Tempus Vade, S.L. (Μαδρίτη, Ισπανία) (εκπρόσωπος: A. Gómez López, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Palacios Serrano (Alcobendas, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει ότι η απόφαση της 7ης Ιανουαρίου 2009 που εξέδωσε το τέταρτο τμήμα προσφυγών του ΓΕΕΑ στην υπόθεση R 944/2006-1 αντιβαίνει στον κανονισμό (ΕΚ) 207/2009 του Συμβουλίου για το κοινοτικό σήμα, καθόσον με αυτήν ακυρώθηκε η απόφαση του τμήματος ανακοπών του ΓΕΕΑ της 28ης Μαΐου 2008 επί της διαδικασίας ανακοπής αριθ. B 1009607 και, κατά συνέπεια, καταχωρίστηκε το κοινοτικό σήμα αριθ. 5 016 704 AIR FORCE στην κλάση 14.
            
         
               —
            
            
               να κρίνει ότι η αίτηση καταχωρίσεως του κοινοτικού σήματος αριθ. 5 016 704 AIR FORCE στην κλάση 14 πρέπει να απορριφθεί δυνάμει της απαγορεύσεως που προβλέπουν τα άρθρα 8, παράγραφος 1, στοιχείο β' και 8, παράγραφος 5, του Κανονισμού για το κοινοτικό σήμα.
            
         
               —
            
            
               να καταδικάσει το καθού και, εφόσον κριθεί αναγκαίο, την παρεμβαίνουσα στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Juan Palacios Serrano
   
      Σήμα προς καταχώριση: Λεκτικό σήμα «AIR FORCE» (αίτηση καταχωρίσεως αριθ. 5 016 704), για προϊόντα της κλάσεως 14
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα εταιρία
   
      Αντιταχθέν σήμα ή σημείο: λεκτικό κοινοτικό σήμα «TIME FORCE» (αίτηση καταχωρίσεως αριθ. 395 657), για προϊόντα των κλάσεων 14, 18 και 25· και άλλα τέσσερα εικονιστικά κοινοτικά σήματα περιέχοντα το λεκτικό στοιχείο «TIME FORCE»: αίτηση καταχωρίσεως αριθ. 398 776, για προϊόντα των κλάσεων 14, 18 και 25· αίτηση καταχωρίσεως αριθ. 3 112 133, για προϊόντα των κλάσεων 3, 8, 9, 14, 18, 25, 34, 35 και 37, και αιτήσεις καταχωρίσεως αριθ. 1 998 375 και 2 533 667, για προϊόντα της κλάσεως 14.
   
      Απόφαση του τμήματος ανακοπών: αποδοχή της ανακοπής στο σύνολό της.
   
      Απόφαση του τμήματος προσφυγών: ακύρωση της προσβαλλομένης αποφάσεως και απόρριψη της ανακοπής στο σύνολό της.
   
      Λόγοι ακυρώσεως: εσφαλμένη εφαρμογή του άρθρου 8, παράγραφος 1, στοιχείο β', και παράγραφος 5 του κανονισμού 207/2009 για το κοινοτικό σήμα.